અમદાવાદ: અમદાવાદ શહેરી વિકાસ સત્તા મંડળ (ઔડા)ના સત્તાવાળાઓ દ્વારા ઔડા વિસ્તારમાં કરોડો રૂપિયાના ખર્ચે વિવિધ પ્રકારનાં વિકાસ કામો હાથ ધરાયાં છે. આ સઘળાં વિકાસ કામો કે પ્રોજેકટનું વર્તમાન ‘સ્ટેટસ’ જાણવામાં સામાન્ય લોકોને પણ રસ હોય છે. જે તે પ્રોજેકટ કયારે શરૂ થયો, કેટલાં નાણાં ખર્ચાશે અને ક્યારે તે લોકોપયોગી થશે તેવા જનમાનસમાં ઊઠતા પ્રશ્નોના હવે ઓનલાઇન ઉત્તર ઉપલબ્ધ થયા છે. આ માટે ઔડાએ ‘પ્રગતિ’ ઓનલાઇન ટ્રેકિંગ સિસ્ટમ અમલમાં મૂકી છે.